open-index/open-wikipedia-markdown huggingface dataset:
Ετεροαντίσταση

Η ετεροανθεκτικότητα ή ετεροαντίσταση (στα αντιβιοτικά) είναι ένα φαινοτύπος στο οποίο ένα βακτηριακό στέλεχος αποτελείται από υποπληθυσμούς κυττάρων με αυξημένη ανθεκτικότητα στα αντιβιοτικά σε σύγκριση με τον ευαίσθητο κύριο πληθυσμό.  Αυτό το φαινόμενο είναι γνωστό ότι είναι ιδιαίτερα διαδεδομένο μεταξύ αρκετών κατηγοριών αντιβιοτικών και βακτηριακών στελεχών και συχνά σχετίζεται με αποτυχία της θεραπείας λόγω του εμπλουτισμού του ανθεκτικού υποπληθυσμού σε χαμηλή συχνότητα κατα την  παρουσία αντιβιοτικών.  Η ετεροανθεκτικότητα είναι εξαιρετικά ασταθής, πράγμα που σημαίνει ότι ο ανθεκτικόσ  υποπληθυσμός μπορεί να επιστρέψει σε ευαίσθητο κατα την απουσία του αντιβιοτικού.  Όσον αφορά την αστάθεια και το μεταβατικό χαρακτήρα των υποπληθυσμών ετεροανθεκτικότητας, η ανίχνευση τους με τις συμβατικές μεθόδους ανίχνευσης της "ελάχιστης συγκέντρωσης αναστολής" ή minimum inhibitory concentration είναι δύσκολη.     Η καλύτερη μέθοδος για την ανίχνευση της ετεροανθεκτικότητας είναι οι δοκιμές προφίλ ανάλυσης πληθυσμού (PAP-tests), οι οποίες έχουν λιγότερα περιστατικά ψευδώς θετικών και ψευδώς αρνητικών αποτελεσμάτων σε σχέση με τις συμβατικές μεθόδους.  Ωστόσο, είναι μια δαπανηρή και χρονοβόρα μέθοδος που δυσκολεύει την εφαρμογή της σε κλινικά εργαστήρια μικροβιολογίας.

Η ετεροανθεκτικότητα θεωρείται ως μια από τις εξηγήσεις για την αποτυχία της θεραπείας, όταν ένα βακτηριακό στέλεχος θεωρείται ευαίσθητο. Υπάρχουν αυξανόμενες ενδείξεις που δείχνουν ότι η εσφαλμένη διάγνωση της ετεροανθεκτικότητας είναι συχνή στα κλινικά εργαστήρια μικροβιολογίας και μπορεί να σχετίζεται με επιπλοκές θεραπείας καθώς και αυξημένη θνησιμότητα.

## Μηχανισμοί
Ο εμπλουτισμός των ανθεκτικών υποπληθυσμών μπορεί να οφείλεται στην απόκτηση  μεταλλάξεων οι οποίες είναι γενετικά σταθερές αλλά έχουν υψηλό ενεργειακό κόστος για τα βακτήρια ή λόγω αυξημένου αριθμού αντιγραφών γονιδίων που προσδίδουν ανθεκτικότητα. Αυτός ο μηχανισμός ανθεκτικότητας οδηγεί σε αυξημένη δόση των ανθεκτικότων γονιδίων και είναι ο πιο κοινός μηχανισμός ασταθούς ετεροανθεκτικότητας στα βακτήρια Gram-negative.

Δύο άλλοι μηχανισμοί που παρέχουν ασταθή ετεροανθεκτικότητα, με αποτέλεσμα την αύξηση της δόσης γονιδίων που προσδίδουν ανθεκτικότητα, είναι η αύξηση του αριθμού αντιγραφών των πλασμιδίων και η μεταφορά των γονιδιών ανθεκτικότητας σε κρυπτικά πλασμίδιο, η οποία αυξάνει επίσης τον αριθμό αντιγραφών.

## Παραπομπές


Κατηγορία:Βακτήρια
Χενεράλ Πλούταρκο Ελίας Κάγιες

O **Χενεράλ Πλούταρκο Ελίας Κάγιες** (ισπανικά: *Plutarco Elías Calles*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 13.627 σύμφωνα με την απογραφή του 2020, και έκταση 3.656,7 km2, με πυκνότητα πληθυσμού 1.411,9 κάτοικοι/km2. 

Έδρα του δήμου είναι η πόλη Σονόιτα. Ιδρύθηκε στις 21 Αυγούστου 1989. Ονομάστηκε προς τιμή του Πλούταρκο Ελίας Κάγιες (1877-1945), προέδρου του Μεξικού.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.733 το 2020, μη μετρήσιμη το 2015, και 0.699 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Γουάιμας

O **Γουάιμας** (ισπανικά: *Guaymas*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 156.863 σύμφωνα με την απογραφή του 2020, και έκταση 7.945,6 km2, με πυκνότητα πληθυσμού 3.067,8 κάτοικοι/km2. 

Έδρα του δήμου είναι η πόλη Ερόικα (Ηρωική) Γουάιμας. Ιδρύθηκε στις 28 Φεβρουαρίου 1845. Πήρε το όνομά του από τους αρχικούς κατοίκους του, τους Γκουάιμας .

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.769 το 2020, 0.782 το 2015, και 0.784 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Δήμος Ερμοσίγιο

O **Δήμος Ερμοσίγιο** (ισπανικά: *Hermosillo*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 936.263 σύμφωνα με την απογραφή του 2020, και έκταση 15.724,3 km2, με πυκνότητα πληθυσμού 6.071,2 κάτοικοι/km2. 

Έδρα του δήμου είναι η πόλη Ερμοσίγιο. Ιδρύθηκε στις 28 Φεβρουαρίου 1845. Ονομάστηκε προς τιμή του Χοσέ Μαρία Γκονζάλες Ερμοσίγιο, ήρωα της Ανεξαρτησίας .

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.817 το 2020, 0.830 το 2015, και 0.803 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Ουατσινέρα

O **Ουατσινέρα** (ισπανικά: *Huachinera*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.186 σύμφωνα με την απογραφή του 2020, και έκταση 1.197,6 km2, με πυκνότητα πληθυσμού 462,4 κάτοικοι/km2. 

Έδρα του δήμου είναι η πόλη Ουατσινέρα. Ιδρύθηκε στις 15 Δεκεμβρίου 1921. Ονομάστηκε από τη λέξη όπατα *Huachinera *: «Τραπέζι του Ιερού Huata».

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.719 το 2020, 0.704 το 2015, και 0.717 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Ουαταμπάμπο

O **Ουαταμπάμπο** (ισπανικά: *Huatabampo*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 77.682 σύμφωνα με την απογραφή του 2020, και έκταση 1.905,5 km2, με πυκνότητα πληθυσμού 735,7 κάτοικοι/km2. 

Έδρα του δήμου είναι η πόλη Ουαταμπάμπο. Ιδρύθηκε στις 12 Δεκεμβρίου 1898. Ονομάστηκε από τις λέξεις των Γιακί *huata* «ιτιά», *baam* «νερό» και *po* «στο»: «Ιτιά στο νερό».

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.755 το 2020, 0.747 το 2015, και 0.731 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Γρανάδος

O **Γρανάδος** (ισπανικά: *Granados*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.009 σύμφωνα με την απογραφή του 2020, και έκταση 363,9 km2, με πυκνότητα πληθυσμού 140,5 κάτοικοι/km2. 

Έδρα του δήμου είναι η πόλη Γρανάδος. Ιδρύθηκε στις 3 Δεκεμβρίου 1862. Ονομάστηκε προς τιμή του Χοσέ Χοακίν Γρανάδος ι Γάλβες (1743-1794), επισκόπου της Sonora.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.734 το 2020, 0.769 το 2015, και 0.746 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Δήμος Μαγδαλένα, Σονόρα

Η **Μαγδαλένα** (ισπανικά: *Magdalena*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 33.049 σύμφωνα με την απογραφή του 2020, και έκταση 1.239,4 km2, με πυκνότητα πληθυσμού 478,5 κάτοικοι/km2. 

Έδρα του δήμου είναι η πόλη Μαγδαλένα ντε Κίνο. Ιδρύθηκε στις 3 Δεκεμβρίου 1862. Ονομάστηκε προς τιμήν της Μαρίας Μαγδαληνής, αγίας της Καθολικής Εκκλησίας, και του Πατέρα Εουσέμπιο Φρανσίσκο Κίνο (1645-1711), Ιταλού εξερευνητή και ιεραποστόλου, του οποίου ο τάφος βρίσκεται στην πόλη.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.772 το 2020, 0.786 το 2015, και 0.756 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Μοκτεσούμα

O **Μοκτεσούμα** (ισπανικά: *Moctezuma*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 5.173 σύμφωνα με την απογραφή του 2020, και έκταση 1.877,5 km2, με πυκνότητα πληθυσμού 724,9 κάτοικοι/km2. 

Έδρα του δήμου είναι η πόλη Μοκτεσούμα. Ιδρύθηκε στις 2 Νοεμβρίου 1825. Ονομάστηκε προς τιμήν του Φρανθίσκο Μοτσεζούμα (1772-1837), Γραμματέα Πολέμου και Ναυτικού το 1828.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.763 το 2020, 0.813 το 2015, και 0.792 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Νάκορι Τσίκο

O **Νάκορι Τσίκο** (ισπανικά: *Nácori Chico*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.531 σύμφωνα με την απογραφή του 2020, και έκταση 2.832,7 km2, με πυκνότητα πληθυσμού 1.093,7 κάτοικοι/km2. 

Έδρα του δήμου είναι η πόλη Νάκορι Τσίκο. Ιδρύθηκε στις 21 Φεβρουαρίου 1917. Ονομάστηκε από τις λέξεις όπατα *naco* «φραγκοσυκιά» και *pa* «τόπος»: «Τόπος της φραγκοσυκιάς».

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.655 το 2020, 0.644 το 2015, και 0.651 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Δήμος Πουέρτο Πενιάσκο

O **Δήμος Πουέρτο Πενιάσκο** (ισπανικά: *Puerto Peñasco*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 62.689 σύμφωνα με την απογραφή του 2020, και έκταση 6.193,3 km2, με πυκνότητα πληθυσμού 2.391,2 κάτοικοι/km2. 

Έδρα του δήμου είναι η πόλη Πουέρτο Πενιάσκο. Ιδρύθηκε στις 7 Ιουλίου 1952. Ονομάστηκε από το λιμάνι και τη γεωγραφία της πρωτεύουσας του δήμου.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.752 το 2020, 0.776 το 2015, και 0.771 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Δήμος Ραγιόν

O **Δήμος Ραγιόν** (ισπανικά: *Rayón*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.496 σύμφωνα με την απογραφή του 2020, και έκταση 879,1 km2, με πυκνότητα πληθυσμού 339,4 κάτοικοι/km2. 

Έδρα του δήμου είναι η πόλη Ραγιόν. Ιδρύθηκε στις 17 Φεβρουαρίου 1828. Ονομάστηκε προς τιμή του Ιγνάθιο Λόπες Ραγιόν, ήρωα της Ανεξαρτησίας.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.708 το 2020, 0.688 το 2015, και 0.675 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Ούρες

O **Ούρες** (ισπανικά: *Ures*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 8.548 σύμφωνα με την απογραφή του 2020, και έκταση 3.088,1 km2, με πυκνότητα πληθυσμού 1.192,3 κάτοικοι/km2. 

Έδρα του δήμου είναι η πόλη Ερόικα Σιουδάδ ντε Ούρες (Ηρωική Πόλη της Ούρες). Ιδρύθηκε στις 13 Μαϊου 1848. Ονομάστηκε από τη λέξη όπατα *uri* «άνδρας»: «Άνδρες».

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.766 το 2020, 0.751 το 2015, και 0.739 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Βίγια Ιδάλγο, Σονόρα

O **Βίγια Ιδάλγο, Σονόρα** (ισπανικά: *Villa Hidalgo*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.429 σύμφωνα με την απογραφή του 2020, και έκταση 1.471,5 km2, με πυκνότητα πληθυσμού 568,1 κάτοικοι/km2. 

Έδρα του δήμου είναι η πόλη Βίγια Ιδάλγο. Ιδρύθηκε στις 11 Δεκεμβρίου 1874. Ονομάστηκε προς τιμήν του Μιγκέλ Ιδάλγκο, ήρωα της Ανεξαρτησίας.

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.726 το 2020, 0.733 το 2015, και 0.726 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Τομή επιπέδων

Στην στερεομετρία, η **τομή δύο (διαφορετικών) επιπέδων** μπορεί να είναι είτε μία ευθεία, είτε το κενό σύνολο όταν τα επίπεδα είναι παράλληλα.

## Διανυσματική εξίσωση
Έστω δύο επίπεδα των οποίων τα σημεία ικανοποιούν τις διανυσματικές εξισώσεις 
:\mathbf{n}_1 \cdot \mathbf{x} = h_1 και \mathbf{n}_2 \cdot \mathbf{x} = h_2,
αντίστοιχα για τα μοναδιαία διανύσματα \mathbf{n}_1, \mathbf{n}_2 και τους πραγματικούς αριθμούς h_1, h_2.

Τότε αν τα επίπεδα δεν είναι παράλληλα (δηλαδή \mathbf{n}_1 \times \mathbf{n}_2 \neq \mathbf{0}, η τομή τους είναι η ευθεία με παραμετρική εξίσωση 
:\ell(t) = \frac{h_1 - h_2 \mathbf{n}_1 \cdot \mathbf{n}_2}{1 - (\mathbf{n}_1\mathbf{n}_2)^2} \cdot \mathbf{n}_1 + \frac{h_2 - h_1 \mathbf{n}_1 \cdot \mathbf{n}_2}{1 - (\mathbf{n}_1\mathbf{n}_2)^2} \cdot \mathbf{n}_2 + t (\mathbf{n}_1 \times \mathbf{n}_2),
όπου \times είναι το εξωτερικό γινόμενο δύο διανυσμάτων. 

## Δείτε επίσης
* Παράλληλα επίπεδα
* Επίπεδο
* Εξωτερικό γινόμενο

## Παραπομπές


Κατηγορία:Στερεομετρία
Μεσοκάθετο επίπεδο ευθυγράμμου τμήματος

Στην στερεομετρία, **μεσοκάθετο επίπεδο** ενός ευθυγράμμου τμήματος είναι το επίπεδο το οποίο διέρχεται από το μέσο του ευθυγράμμου τμήματος και είναι κάθετο σε αυτό.

Το μεσοκάθετο επίπεδο γενικεύει την έννοια της μεοσκάθετης ευθυγράμμου τμήματος στην επιπεδομετρία, καθώς είναι ο γεωμετρικός τόπος των σημείων που ισαπέχουν από τα άκρα του τμήματος στις τρεις διαστάσεις.

## Διανυσματική εξίσωση
Το μεσοκάθετο επίπεδο του ευθυγράμμου τμήματος με άκρα τα \mathbf{a} και \mathbf{b} έχει εξίσωση 
:(\mathbf{b} - \mathbf{a}) \cdot \mathbf{x} = \frac{1}{2} (\|\mathbf{b}\|^2 - \|\mathbf{a}\|^2)

## Αναλυτική γεωμετρία
Ισοδύναμα, αν \mathbf{a} = (a_1, a_2, a_3) και \mathbf{b} = (b_1, b_2, b_3) τότε η εξίσωση του μεσοκάθετου επιπέδου είναι 
:(b_1 - a_1) x + (b_2 - a_2) y + (b_3 - a_3) z = \frac{1}{2} (b_1^2 + b_2^2 + b_3^2 - a_1^2 - a_2^2 - a_3^2).

## Το μεσοκάθετο επίπεδο ως γεωμετρικός τόπος

## Δείτε επίσης
* Μεσοκάθετη ευθύγραμμου τμήματος

## Παραπομπές


Κατηγορία:Στερεομετρία
Ερρίκος Στάφορντ, 2ος βαρόνος Στάφορντ

Ο **Ερρίκος Στάφορντ, 2ος βαρόνος Στάφορντ**, αγγλ.: *Henry Stafford, 2nd Baron Stafford* (πριν το 1527 - 8 Απριλίου 1566) ήταν Άγγλος ευγενής στην Αγγλία και βουλευτής.

## Ο βίος του
Ο Ερρίκος Στάφορντ ήταν ο μεγαλύτερος επιζών γιος του Ερρίκου Στάφορντ 1ου βαρόνου Στάφορντ και της Ούρσουλα Πολ. Νυμφεύτηκε την Ελισάβετ Ντέιβυ, κόρη του Ιωάννη Ντέιβυ του Χόλμπιτς, στο Λίνκολνσιρ, πριν από το 1557.

## Υπηρετώντας στο Κοινοβούλιο
Ο Ερρίκος Στάφορντ απέτυχε δύο φορές το 1553 να επιστρέψει ως ιππότης της επαρχίας για το Στάφορντσιρ στο Κοινοβούλιο. Σύμφωνα με τον πατέρα του, θα έπρεπε να είχε επιστρέψει, καθώς είχε «επιλεχθεί από ολόκληρη την επαρχία, χωρίς να λέγεται το αντίθετο». Τελικά εξελέγη το 1555, αυτή τη φορά ως εκπρόσωπος του Σρόπσιρ. Δεν φαίνεται ότι δραστηριοποιήθηκε στη Βουλή των Κοινοτήτων: άφησε ελάχιστα στοιχεία για τις πράξεις του. *Η Ιστορία του Κοινοβουλίου* σημειώνει ότι δεν ήταν σε κάποια λίστα, με εκείνους που αντιτάχθηκαν στα κυβερνητικά νομοσχέδια. 

## Τιμές και τίτλοι
Ο Ερρίκος Στάφορντ χρίστηκε ιππότης στη στέψη της βασίλισσας Μαρίας Α΄, στις 2 Οκτωβρίου 1553. Διορίστηκε ειρηνοδίκης του Σρόπσιρ το 1554. Διορίστηκε φύλακας των αρχείων στον Πύργο του Λονδίνου στις αρχές της βασιλείας της βασίλισσας Ελισάβετ Α΄, μία θέση που κατείχε μέχρι περίπου τον Ιανουάριο του 1564. Σε αυτό το σημείο, παραπονέθηκε στον Γουίλιαμ Σέσιλ, ότι ο Γουίλιαμ Μπόγιερ του είχε στερήσει το αξίωμά του. 

Ο Ερρίκος Στάφορντ έγινε 2ος βαρόνος Στάφορντ μετά το τέλος του πατέρα του στις 30 Απριλίου 1563. Κράτησε τη βαρονία μόνο για 3 χρόνια, και τον διαδέχθηκε ο αδελφός του Εδουάρδος Στάφορντ στις 8 Απριλίου 1566.

## Πρόγονοι

## Σημειώσεις

## Αναφορές
* Leigh Rayment's Peerage Pages  [self-published source] [better source needed]
* Leigh Rayment's Historical List of MPs

Κατηγορία:Οικογένεια Στάφορντ
Θωμάς Στάφορντ (επαναστάτης)

Ο αξιότιμος **Θωμάς Στάφορντ**, αγγλ.: *hon. Thomas Stafford* (π. 1533 – 28 Μαΐου 1557) ήταν Άγγλος αριστοκράτης, που εκτελέστηκε για προδοσία μετά από συμμετοχή σε δύο εξεγέρσεις κατά της βασίλισσας Μαρίας Α΄.

## Πρώιμη ζωή
Ο Θωμάς Στάφορντ ήταν το 9ο παιδί και ο 2ος επιζών γιος του Ερρίκου Στάφορντ 1ου βαρόνου Στάφορντ και της Ούρσουλας Πολ. Λίγα είναι γνωστά για τα πρώτα χρόνια της ζωής του, με πρώτη αναφορά το 1550 καθώς ταξίδευε στη Ρώμη, όπου συναναστρεφόταν τον θείο του Ρέτζιναλντ Πολ καρδινάλιο. Πέρασε τρία χρόνια στην Ιταλία πριν ταξιδέψει στην Πολωνία, λαμβάνοντας τη σύσταση του βασιλιά Σιγισμούνδου Β΄ Αυγούστου, ο οποίος ζήτησε από τη Μαρία Α΄ να τον αποκαταστήσει στο δουκάτο του Μπάκιγχαμ. 

## Εξέγερση
Η έκκληση του Αυγούστου φάνηκε να μην έχει αποτέλεσμα. Όταν ο Στάφορντ επέστρεψε στην Αγγλία τον Ιανουάριο του 1554, εντάχθηκε στην επανάσταση με επικεφαλής τον Θωμά Γουάιατ. Αυτό προέκυψε από την ανησυχία για την αποφασιστικότητα της Μαρίας να παντρευτεί τον Φίλιππο Β΄ της Ισπανίας. Η επανάσταση απέτυχε, και ο Θωμάς συνελήφθη και φυλακίστηκε για λίγο στις φυλακές του Στόλου πριν δραπετεύσει στη Γαλλία. Εκεί, ανέπτυξε ενδιαφέρον για άλλους Άγγλους εξόριστους, και συνέχισε να προωθεί την αξίωσή του στον αγγλικό θρόνο. 

Στις 18 Απριλίου 1557 (Κυριακή του Πάσχα) ο Στάφορντ απέπλευσε από τη Διέππη με δύο πλοία, και περισσότερους από 30 άνδρες. Αποβιβαζόμενος στο Σκάρμπορω στις 25 Απριλίου 1557, μπήκε στο απροστάτευτο κάστρο, και αυτοανακηρύχθηκε Προστάτης του Βασιλείου,  προσπαθώντας να υποκινήσει μία νέα εξέγερση καταγγέλλοντας τον ισπανικό γάμο. Κατήγγειλε την αυξημένη ισπανική επιρροή και υποσχέθηκε να επιστρέψει το στέμμα «».    Ο Στάφορντ ισχυρίστηκε ότι είχε δει επιστολές στη Διέππη, που έδειχναν ότι το Σκάρμπορω και 12 άλλα κάστρα θα δίνονταν στον Φίλιππο Β', και θα φρουρούνταν με 12.000 Ισπανούς στρατιώτες πριν από τη στέψη του.  Τρεις ημέρες αργότερα, ο Ερρίκος Νέβιλ 5ος κόμης του Γουέστμορλαντ ανακατέλαβε το κάστρο, και συνέλαβε τον Στάφορντ και τους συντρόφους του.

## Το τέλος
Ο Στάφορντ αποκεφαλίστηκε για προδοσία στις 28 Μαΐου 1557 στο Τάουερ Χιλ, μετά τη φυλάκισή του στον Πύργο του Λονδίνου. Επίσης εκτελέστηκαν 32 από τους οπαδούς του μετά την εξέγερση.

## Πρόγονοι

## Αναφορές

Κατηγορία:Οικογένεια Στάφορντ
Βίγια Πεσκέιρα

O **Βίγια Πεσκέιρα** (ισπανικά: *Villa Pesqueira*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 1.043 σύμφωνα με την απογραφή του 2020, και έκταση 1.123,2 km2, με πυκνότητα πληθυσμού 433,7 κάτοικοι/km2. 

Έδρα του δήμου είναι η πόλη Βίγια Πεσκέιρα (Μάταπε). Ιδρύθηκε στις 6 Μαϊου 1852. Ονομάστηκε προς τιμή του Κυβερνήτη Ιγνάσιο Πεσκέιρα (1820-1886).

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.684 το 2020, 0.698 το 2015, και 0.732 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Γιέκορα

O **Γιέκορα** (ισπανικά: *Yécora*) είναι δήμος στην πολιτεία Σονόρα του βορειοδυτικού Μεξικού.
Έχει πληθυσμό 4.793 σύμφωνα με την απογραφή του 2020, και έκταση 2.667,7 km2, με πυκνότητα πληθυσμού 1.030,0 κάτοικοι/km2. 

Έδρα του δήμου είναι η πόλη Γιέκορα. Ιδρύθηκε στις 3 Δεκεμβρίου 1862. Ονομάστηκε από τη λέξη *yécora* των πίμα γλώσσα : «Τόπος περιτριγυρισμένος από βουνά».

## Δημογραφία

Ο Δείκτης ανθρώπινης ανάπτυξης του δήμου σύμφωνα το Πρόγραμμα των Ηνωμένων Εθνών για την Ανάπτυξη ήταν 0.616 το 2020, 0.637 το 2015, και 0.598 το 2010.

## Σημειώσεις


## Παραπομπές


## Εξωτερικοί σύνδεσμοι
* 

Κατηγορία:Δήμοι της Σονόρα
Εδουάρδος Στάφορντ, 3ος βαρόνος Στάφορντ

Ο **Εδουάρδος Στάφορντ, 3ος βαρόνος Στάφορντ**, αγγλ.: *Edward Stafford, 3rd Baron Stafford* (7 Ιανουαρίου 1535 - 18 Οκτωβρίου 1603) ήταν ο 2ος επιζών γιος του Ερρίκου Στάφορντ 1ου βαρόνου Στάφορντ και της Ούρσουλας Πολ. Ήταν ο νεότερος αδελφός του Ερρίκου Στάφορντ 2ου βαρόνου Στάφορντ. Υπηρέτησε στο Κοινοβούλιο για το Στάφορντ,  και διαδέχθηκε τον αδελφό του στη βαρονία το 1566.

## Δημόσια ζωή
Ο Στάφορντ εξελέγη βουλευτής του Μπάνμπερυ το 1554. Μετά την εξέγερση του αδελφού του Θωμά, ο Εδουάρδος ανακρίθηκε από το Ιδιαίτερο Συμβούλιο στις 3 Μαΐου 1557, αλλά δεν βρέθηκε κάποια σύνδεση. Ο Εδουάρδος ακολούθησε τον αδελφό του Ερρίκο Στάφορντ ως μέλος του Κοινοβουλίου για το Στάφορντ το 1558 και το 1559 , και μετά την άνοδό του στην αριστοκρατία κλήθηκε στη Βουλή των Λόρδων (1573–1593) 

Το κάστρο Κάους ήταν μέρος του γαμήλιου διακανονισμού μεταξύ του προκαθορισμένου γάμου του Ιωάννη Θύνε και της Ιωάννας Χάιουαρντ. Ωστόσο, ο Στάφορντ αμφισβήτησε την ιδιοκτησία του κάστρου, και αναγκάστηκε να εκδιωχθεί με τη βία το 1591. 

Από το 1574 π. ο Στάφορντ ήταν προστάτης μίας «Ομάδας Παικτών του λόρδου Στάφορντ», η οποία καταγράφηκε για πρώτη φορά στο Μπάρνσταπλ, εμφανιζόμενη συχνά σε δημόσια αρχεία για τα επόμενα 26 χρόνια. Το 1577, ενώ εμφανιζόταν στο Σαουθάμπτον, περιλάμβανε τουλάχιστον δέκα μουσικούς. Η ομάδα συνέχισε τουλάχιστον μέχρι το 1617, υπό την αιγίδα του 4ου βαρόνου. Άλλες ομάδες καλλιτεχνών που χρηματοδοτήθηκαν από τον Στάφορντ περιλάμβαναν μία ομάδα αρκουδιάρηδων, οι οποίοι εμφανίστηκαν με τους μουσικούς το 1579, και μία ομάδα τρομπετιστών. 

## Οικογένεια
Ο Εδουάρδος Στάφορντ ήταν ο 2ος επιζών γιος του Ερρίκου Στάφορντ 1ου βαρόνου Στάφορντ και της Ούρσουλας Πολ. Έγινε ο 3ος βαρόνος Στάφορντ μετά το τέλος του μεγαλύτερου αδελφού του, Ερρίκου, το 1566.

Καταγόταν από τους Πλανταγενέτες, μέσω και των δύο γονέων του: Ο Ερρίκος Στάφορντ 1ος βαρόνος Στάφορντ ήταν άμεσος απόγονος του Θωμά του Γούντστοκ, νεότερου γιου του Εδουάρδου Γ΄, μέσω της κόρης τού Θωμά, Άννας του Γκλόστερ, και του συζύγου της Εδμόνδου Στάφορντ 5ου κόμη του Στάφορντ. Η Ούρσουλα Πολ: ήταν κόρη της Μαργαρίτας Πολ κόμισσας του Σόλσμπερι, κόρης του Γεωργίου δούκα του Κλάρενς, αδελφού του Εδουάρδου Δ΄.

Παντρεύτηκε τη Μαρία Στάνλεϋ, κόρη του Εδουάρδου Στάνλεϋ 3ου κόμη του Ντέρμπυ, στις 23 Νοεμβρίου 1566.  Απέκτησαν τρία παιδιά: 
* Εδουάρδος (1572–1625), 4ος βαρόνος Στάφορντ· νυμφεύτηκε την Ισαβέλλα Φόρστερ, κυρία του κοιτώνος..
* Ούρσουλα· παντρεύτηκε τον Γουόλτερ Έρντεσγουικ.
* Δωροθέα (γενν. το 1572)· παντρεύτηκε τον Ζερβαί του Τσάντσντεν.

Τον διαδέχθηκε ο γιος του Έντουαρντ.

## Πρόγονοι

## Αναφορές

Κατηγορία:Οικογένεια Στάφορντ
Ρογήρος Στάφορντ, 6ος βαρόνος Στάφορντ

Ο **Ρογήρος Στάφορντ, 6ος βαρόνος Στάφορντ**, αγγλ.: *Roger Stafford, 6th Baron Stafford* ήταν γιος του Ρίτσαρντ Στάφορντ, νεότερου γιου του Ερρίκος Στάφορντ 1ου βαρόνου Στάφορντ, και της Ούρσουλας Πολ . Αναγκάστηκε να εγκαταλείψει τον τίτλο της βαρονίας του Στάφορντ το 1637 λόγω φτώχειας.

Ο Ρογήρος γεννήθηκε π. το 1572, το μεγαλύτερο παιδί του Ριχάρδου Στάφορντ και της Μαρίας Κόρμπετ, κόρης του Ιωάννη Κόρμπετ και της Άννας Μπουθ.  Είχε μία μικρότερη αδελφή, την Ιωάννα Στάφορντ (γενν. π. 1581).

Ο Ρογήρος ήταν γνωστός με το όνομα Φλόυντ (ή Φλαντ) ως νεαρός, για λόγους που δεν καταγράφονται. Πιστεύεται ότι είναι ο Φλόυντ που αναφέρεται ως υπηρέτης του Γεωργίου Κόρμπετ του Κάουλσμορ, Σρόπσιρ, αδελφού της μητέρας του, σε ένα έγγραφο που ανήκει στην οικογένεια Στάφορντ. 

## Απώλεια της βαρονίας
Ο Ερρίκος Στάφορντ 5ος βαρόνος Στάφορντ, απεβίωσε χωρίς άμεσους κληρονόμους. Η βαρονία περιοριζόταν στον άρρενα κληρονόμο της οικογένειας  του Ερρίκου Στάφορντ 1ου βαρόνου Στάφορντ, και ο επόμενος άρρεν κληρονόμος ήταν, μέσω της γραμμής του Ριχάρδου, ενός από τους άλλους γιους του.

Μετά το τέλος του 5ου βαρόνου, ο Ρογήρος υπέβαλε αίτηση στο Κοινοβούλιο για τον τίτλο, σε ηλικία 65 ετών. Διορίστηκε επιτροπή για να εξετάσει το αίτημά του, με επικεφαλής τον Ερρίκο Μόνταγκιου 1ο κόμη του Μάντσεστερ. Τελικά, το αίτημα έφθασε στον βασιλιά Κάρολο Α', ο οποίος το απέρριψε λόγω της φτώχειας του Στάφορντ.  Η απόφαση ανέφερε «ότι ο εν λόγω Ρογήρος Στάφορντ, μη έχοντας κανένα μέρος της κληρονομιάς του εν λόγω λόρδου Στάφορντ, ούτε οποιαδήποτε άλλη γη ή μέσο... θα έπρεπε να υποβάλει παραίτηση από όλες τις αξιώσεις και τους τίτλους στην εν λόγω βαρονία του Στάφορντ, για να τα διαθέσει η Αυτού Μεγαλειότητα όπως κρίνει κατάλληλο».  Παραιτήθηκε από τον τίτλο με πράξη στις 7 Δεκεμβρίου 1639 για το ποσό των 800 λιρών.  Μία τέτοια παραίτηση θεωρείται πλέον παράνομη.  

Ο Ρογήρος απεβίωσε άγαμος το 1640, με αποτέλεσμα η γραμμή τίτλου να εκλείψει. Ο τίτλος του βαρόνου Στάφορντ δημιουργήθηκε ξανά με δίπλωμα, στις 12 Σεπτεμβρίου 1640 για τον σερ Γουλιέλμο Χάουαρντ. Ο Χάουαρντ είχε νυμφευτεί τη Μαρία Στάφορντ, αδελφή του Ερρίκου Στάφορντ 5ου βαρόνου.  Απαιτείται περαιτέρω τεκμηρίωση για να διαπιστωθεί, εάν ο Θωμάς Στάφορντ, ένας μυλωνάς που έφθασε στο Πλύμουθ της Μασαχουσέτης το 1626 και ισχυρίστηκε ότι ήταν γιος του "Λλόρδου Στάφορντ", είναι συνέχεια της γραμμής Στάφορντ.

## Πρόγονοι

## Αναφορές

Κατηγορία:Οικογένεια Στάφορντ
Εδουάρδος Στάφορντ, 4ος βαρόνος Στάφορντ

Ο **Εδουάρδος Στάφορντ, 4ος βαρόνος Στάφορντ**, αγγλ.: *Edward Stafford, 4th Baron Stafford* (1572 – 16 Σεπτεμβρίου 1625), ήταν γιος του Εδουάρδου Στάφορντ 3ου βαρόνου Στάφορντ και της Μαρίας Στάνλεϋ, κόρης του Εδουάρδου Στάνλεϋ 3ου κόμη του Ντέρμπυ και της Δωροθέας Χάουαρντ. Έγινε 4ος βαρόνος Στάφορντ μετά το τέλος τού πατέρα του το 1603.

Νυμφεύτηκε την Ισαβέλλα Φόρστερ, κόρη του Θωμά Φόρστερ του Τονγκ, στο Σρόπσιρ.  Η Ισαβέλλα αναφέρεται ότι ήταν καμαριέρα της οικογένειας σε μία επιστολή προς τον Κόμη του Λέστερ, η οποία περιλαμβάνει τα εξής: «Ο γιος του λόρδου Στάφορντ είναι νυμφευμένος με την καμαριέρα της μητέρας του». 

Ο Εδουάρδος Στάφορντ συνέχισε με την υποστήριξη του πατέρα του την "Ομάδα του λόρδου Στάφορντ", ένα περιοδεύον σύνολο μουσικών, η οποία ήταν ενεργή τουλάχιστον μέχρι το 1617. 

## Το τέλος και η διαδοχή
Ο Στάφορντ είχε έναν γιο, τον Εδουάρδο (1602 – 6 Απριλίου 1621). Αυτός ο γιος νυμφεύτηκε την Άννα Γουίλφορντ, κόρη του Ιακώβου Γουίλφορντ, από το Νιούμαν Χολ, στο Κουέντον του Έσσεξ, και απέκτησε δύο παιδιά:
* Ερρίκος, 5ος βαρόνος Στάφορντ (24 Σεπτεμβρίου 1621 – 4 Αυγούστου 1637). Γεννημένος μετά το τέλος του πατέρα του, κληρονόμησε τη βαρονία μετά το τέλος του πατέρα του, του 4ου βαρόνου, το 1625.
* Μαρία, κόμισσα του Στάφορντ, παντρεύτηκε τον σερ Γουλιέλμο Χάουαρντ, νεότερο γιο του Θωμά 14ο κόμη του Άρουντελ. Μετά το τέλος του αδελφού της Ερρίκου Στάφορντ και την αναγκαστική παράδοση της βαρονίας, λόγω της φτώχειας του, στον επόμενο κληρονόμο, τον εξάδελφο του πατέρα τους Ρογήρο Στάφορντ 6ο βαρόνο του Στάφορντ το 1637, ο Γουλιέλμος και η Μαρία χρίστηκαν βαρόνος και βαρόνη Στάφορντ στις 12 Σεπτεμβρίου 1640. Δύο μήνες αργότερα, ο Γουλιέλμος χρίστηκε υποκόμης Στάφορντ. 

## Πρόγονοι

## Αναφορές

ΚΑτηγορία:Οικογένεια Στάφορντ
Ιωάννης Στάφορντ, 1ος κόμης του Γουίλτσιρ

Ο **Ιωάννης Στάφορντ, 1ος κόμης του Γουίλτσιρ**, Ιππότης της Περικνημίδος, Ιππότης του λουτρού, αγγλ.: *John Stafford, 1st Earl of Wiltshire <small>[[Τάγμα της Περικνημίδας|KG]]</small>, <small>KB</small>* (24 Νοεμβρίου 1427   – 8 Μαΐου 1473) ήταν Άγγλος ευγενής, ο νεότερος γιος του Χάμφρεϊ Στάφορντ 1ου δούκα του Μπάκιγχαμ. Το 1461 χρίστηκε Ιππότης του Τάγματος του Λουτρού (KB).

## Σταδιοδρομία
Πολέμησε στο πλευρό των Γιορκιστών στη Μάχη του Χέξαμ το 1464. Το 1469 διορίστηκε ισόβιος Επιμελητής του δουκάτου της Κορνουάλης. Στις 5 Ιανουαρίου 1470  διορίστηκε κόμης του Γουίλτσιρ από τον βασιλιά Εδουάρδο Δ΄, και συνελήφθη για λίγο υπό την κυβέρνηση του Γουόρικ και του απαγορεύτηκε να παραστεί στο Κοινοβούλιο τον Νοέμβριο του 1470 (ήταν ένας από τους έξι Γιορκιστές ευγενείς που δεν έλαβαν κλήτευση). 

Σε αντάλλαγμα για την αφοσίωσή του, διορίστηκε αρχιοινοχόος (αρχιοκονόμος) της Αγγλίας και εξουσιοδοτήθηκε, με τον λόρδο Μάουντζοϋ, να δώσει χάρη στους επαναστάτες, που παραδόθηκαν μέχρι τις 7 Ιουνίου εκείνου του έτους.  Χρίστηκε Ιππότης της Περικνημίδος (KG) το 1472.

## Διπλωματία
Για κάποιο διάστημα εργάστηκε ως διπλωμάτης, συνεργαζόμενος με τον kόμη του Νορθάμπερλαντ για να αντιμετωπίσει εθνικά παράπονα με τους πρέσβεις του Ιακώβου Γ΄ της Σκωτίας. 

## Οικογένεια
Παντρεύτηκε την Κόνστανς Γκρην, κόρη του σερ Ερρίκου Γκρην του Οίκου Ντρέιτον του Νορθάμπτονσιρ  και της Μαργαρίτας ντε Ρος. Απέκτησαν μόνο ένα παιδί, τον:
* Εδουάρδο, ο οποίος τον διαδέχθηκε ως 2ος κόμης του Γουίλτσιρ, αν και κατά την ανηλικότητα του τελευταίου παρέμεινε υπό την κηδεμονία του βασιλιά, πράγμα που σημαίνει ότι τα έσοδα από τις περιουσίες του καταβάλλονταν στο Στέμμα.

## Πρόγονοι




## Αναφορές

Κατηγορία:Τάγμα της Περικνημίδας
Κατηγορία:Οικογένεια Στάφορντ
Ροβέρτος ντε Στάφορντ

Ο **Ροβέρτος ντε Στάφορντ**, αγγλ.: *Robert de Stafford* () (γνωστός και ως *Ροβέρτος ντε Τόσνυ/Tόενι*, κ.λπ) ήταν Αγγλο-Νορμανδός ευγενής, μέλος της Οικογένειας των Tόσνυ και ο πρώτος φεουδαρχικός βαρόνος του Στάφορντ  στο Στάφορντσιρ στην Αγγλία, όπου πιθανότατα έκτισε ένα βαρονικό κάστρο.  Οι πολλές γαιοκτημονίες του αναφέρονται στο Domesday Book του 1086.

Ήταν γιος του Ρογήρου Α΄ ντε Τόσνυ και αδελφός του Ραούλ Β΄ ντε Τόσνυ. 

Φαίνεται ότι ήταν ο σερίφης του Στάφορντσιρ.  

Ήταν μεγάλος γαιοκτήμονας στην Αγγλία, και δεν υπάρχουν στοιχεία που να αποδεικνύουν ότι κληρονόμησε γη στη Νορμανδία. Η περιουσία του επικεντρώνεται στο Στάφορντσιρ και το Γουόρικσιρ. Μία ανάλυση των κτημάτων του δείχνει επίσης ισχυρή παρουσία μη Νορμανδών υπενοικιαστών, με σημαντική παρουσία Άγγλων και Βρετόνων. 

Επιπλέον, υποστήριξε πολλά θρησκευτικά ιδρύματα, μεταξύ των οποίων το Έβσαμ και το Κόντσες, δίνοντας προτεραιότητα στο πρώτο, γεγονός που δείχνει τη σημασία που απέδιδε στις εκτάσεις του στην Αγγλία, έναντι εκείνων στη Νορμανδία.  Ίδρυσε τη Μονή Στόουν στο Στάφορντσιρ, το οποίο έγινε ο τόπος ταφής πολλών μελών της οικογένειάς του. 

Η ανάλυση τόσο των υπενοικιαστών του, όσο και της προστασίας του, υποδεικνύει μία στρατηγική πολύ λιγότερο επικεντρωμένη στη Νορμανδία, από ό,τι στον αδελφό του Ραούλ Β΄, και σχεδόν αποκλειστικά στην Αγγλία. 

Απεβίωσε  και τάφηκε στο Έβσαμ. 

## Οικογένεια
Ο Ροβέρτος ντε Στάφορντ νυμφεύτηκε την Άβις ντε Κλερ,  κόρη του Ριχάρδου ΦιτςΓκίλμπερτ (ντε Κλερ),  με την οποία απέκτησε γιους:
* Νικόλαος Α΄ ντε Στάφορντ (απεβ. π. 1138), μεγαλύτερος γιος και κληρονόμος, 2ος φεουδαρχικός βαρόνος του Στάφορντ  .
* Άλαν ντε Στάφορντ. 
* Ρότζερ ντε Στάφορντ. 
* Τζόρνταν ντε Στάφορντ. 
* Νάιτζελ ντε Στάφορντ .
* Ρόμπερτ ντε Στάφορντ .

## Σημειώσεις

Κατηγορία:Αγγλονορμανδοί
Κατηγορία:Οικογένεια Στάφορντ
Εδμόνδος Στάφορντ

μικρογραφία|Μνημείο του Εδμόνδου Στάφορντ, επισκόπου του Έξετερ, στο παρεκκλήσιο της Παναγίας του Καθεδρικού Ναού του Έξετερ, Ντέβον.
μικρογραφία|Οικόσημα του Στάφορντ επισκόπου: επί χρυσού πεδίου ένα ερυθρό σιρίτι. Όλο περικλείεται από κυανή ταινία, με 9 χρυσές επισκοπικές μίτρες ανά διαστήματα.

Ο **Εδμόνδος Στάφορντ**, αγγλ.: *Edmund Stafford* (1344 – 3 Σεπτεμβρίου 1419) ήταν επίσκοπος του Έξετερ από το 1395 έως το τέλος του το 1419.

## Προέλευση
Ήταν ο 2ος γιος του σερ Ριχάρδου Στάφορντ (μετά το 1301 - 1381) "του Κλίφτον Κάμπβιλ " στο Στάφορντσιρ. Ο Ριχάρδος ήταν ο 2ος γιος του Εδμόνδου Στάφορντ 1ου βαρόνου Στάφορντ (1272/3-1308) του Κάστρου Στάφορντ στο Στάφορντσιρ, και ο νεότερος αδελφός του Ραλφ Στάφορντ 1ου κόμη του Στάφορντ, 2ου βαρόνου Στάφορντ (1301-1372) του Κάστρου Στάφορντ. Ο πατέρας του αναφέρεται σε ορισμένες πηγές ως "βαρόνος Στάφορντ του Κλίφτον", αλλά δεν αναφέρεται τέτοιος τίτλος στο έγκυρο *The Complete Peerage*. 

Η μητέρα του ήταν η Ισαβέλλα ντε Βερνόν (απεβ.. 1356), κόρη του Ριχάρδου ντε Βερνόν (απεβ. 1323) (γιος και κληρονόμος του Ριχάρδου ντε Βερνόν του Χάντον Χολ στο Ντέρμπισιρ, από τον οποίο απεβίωσε νωρίτερα)  και της συζύγου του Μωντ ντε Καμβίλ, κόρης και συγκληρονόμου του Γουλιέλμου ντε Καμβίλ 2ου βαρόνου Καμβίλ (1268-1338), από το Κλίφτον Κάμπβιλ.    

## Σταδιοδρομία
Ο Στάφορντ φοίτησε στο Πανεπιστήμιο της Οξφόρδης, αποφοιτώντας με πτυχίο Bachelor το 1363. Την ίδια χρονιά διορίστηκε ιερέας του Λίτσφιλντ. Απέκτησε πτυχίο BCL το 1369 και πτυχίο DL το 1385, την ίδια χρονιά που έγινε κοσμήτορας της Υόρκης. Διετέλεσε επίσης πρύτανης του Κλίφτον Κάμπβιλ, των οικογενειακών του γαιών. Ενώ ήταν κοσμήτορας της Υόρκης, ονομάστηκε φύλακας της Ιδιαίτερης Σφραγίδας στις 4 Μαΐου 1389, διατηρώντας αυτόν τον ρόλο μέχρι τον Φεβρουάριο του 1396.  Αργότερα την ίδια χρονιά, διορίστηκε λόρδος Καγκελάριος της Αγγλίας, τον οποίο διατήρησε μέχρι το 1399, όταν, με την άνοδο στον θρόνο του Ερρίκου Δ΄, αντικαταστάθηκε. Δύο χρόνια αργότερα ανέλαβε ξανά τον ρόλο, διορισμένος ως μέρος μίας αντίδρασης κατά της εξάρτησης του Ερρίκου Δ΄ από τους Λάνκαστερ. Αντικαταστάθηκε από τον Ερρίκο Μπωφόρ τον Φεβρουάριο του 1403.  Ο Εδμόνδος συνέχισε να υπηρετεί τον βασιλιά, εξετάζοντας αιτήματα στα Κοινοβούλια το 1404 και το 1406, και διοριζόμενος ένας από τους συμβούλους του βασιλιά στο κοινοβούλιο του 1406.

Ο Στάφορντ διορίστηκε στην επισκοπή του Έξετερ στις 15 Ιανουαρίου 1395, και χειροτονήθηκε στις 20 Ιουνίου 1395.  Οι επισκέψεις στην επισκοπή του ήταν λίγες όταν κατείχε κυβερνητικά αξιώματα. Επισκεπτόταν εκτενώς την περιοχή μεταξύ των διορισμών του ως Καγκελάριου, και μετά το 1403 ασχολήθηκε περισσότερο με εκτεταμένες επισκέψεις το 1404, το 1411 και το 1414. 

## Το τέλος και η ταφή
Ο Στάφορντ απεβίωσε στις 3 Σεπτεμβρίου 1419   και τάφηκε στο παρεκκλήσιο της Παναγίας του Καθεδρικού Ναού του Έξετερ, όπου σώζεται το περίτεχνο μνημείο του με το ξαπλωμένο ομοίωμα από αλάβαστρο. Οι οικογενειακές του εκτάσεις και η βαρονία πέρασαν στον Θωμά Στάφορντ. Οι εκτελεστές της διαθήκης του ονομάζονται το 1421. 

## Αναφορές

## Αναφορές
* 

Κατηγορία:Οικογένεια Στάφορντ
Γνάιος Εγνάτιος

Ο **Γναίος Εγνάτιος** (γύρω στον 2ο αιώνα π.Χ.) ήταν Ρωμαίος γερουσιαστής που έδωσε το όνομά του στην Εγνατία Οδό .

Ο Γναίος Εγνάτιος, γιος του Γάιου Εγνατίου, ήταν πληβείος και μέλος της φυλής Στελλατίνα. Μέλος της Ρωμαϊκής Γερουσίας, εμφανίζεται για πρώτη φορά στα ιστορικά αρχεία γύρω στο έτος 149 π.Χ., όπου εμφανίστηκε ως πρεσβύτερος μάρτυρας σε ένα *συμβούλιο της Γερουσίας* που στάλθηκε στην Κέρκυρα .  Ο Εγνάτιος εξελέγη Πραίτορας σε χρόνο πριν από το 146 π.Χ. και στη συνέχεια του ανατέθηκε η νεοσύστατη επαρχία της Μακεδονίας ως ανθύπατος κυβερνήτης της, αντικαθιστώντας τον Κόιντο Καικίλιο Μέτελλο Μακεδονικό, ο οποίος μόλις είχε ολοκληρώσει την ειρήνευση στη νέα επαρχία. 

Κατά τη θητεία του ως κυβερνήτης της Μακεδονίας, ο Γναίος Εγνάτιος ξεκίνησε την κατασκευή της  Εγνατίας οδού, η οποία πήρε το όνομά του. Ξεκίνησε το 146 π.Χ. και ολοκληρώθηκε το 120 π.Χ. Το τμήμα της ρωμαϊκής οδού ξεκινούσε από την Αδριατική Θάλασσα, διέσχιζε τα βουνά της Πίνδου και ταξίδεψε ανατολικά στην κεντρική Μακεδονία, καταλήγοντας στη Θεσσαλονίκη .  Τίποτα περαιτέρω δεν είναι γνωστό για τη θητεία του ως κυβερνήτης της Μακεδονίας, ή για τη μετέπειτα σταδιοδρομία του.

## Πηγές
* Brennan, T. Corey, The Praetorship in the Roman Republic, Volume 2 (2000)
* Broughton, T. Robert S., The Magistrates of the Roman Republic, Vol III (1986)
* Sherk, Robert Kenneth, Rome and the Greek East to the Death of Augustus (1984)

## Αναφορές

Κατηγορία:Ρωμαίοι του 2ου αιώνα π.Χ.
Κατηγορία:Πρόσωπα της Ρωμαϊκής Δημοκρατίας
Γουλιέλμος Στάφορντ, 4ος κόμης του Στάφορντ

Ο **Γουλιέλμος Στάφορντ, 4ος κόμης του Στάφορντ**, αγγλ.: *William Stafford, 4th Earl of Stafford* (21 Σεπτεμβρίου 1375 - 6 Απριλίου 1395) ήταν Άγγλος ευγενής του 14ου αι. Ήταν ο τρίτος γιος του Ούγου Στάφορντ 2ου κόμη του Στάφορντ (π. 1344 - 16 Οκτωβρίου 1386). Ο πρώτος γιος Ραλφ είχε αποβιώσει το 1385, ένα έτος πριν τον πατέρα τους. Ο δεύτερος γιος του Ούγου, ο Θωμάς, κληρονόμησε την κομητεία το 1390 ως 3ος κόμης. Απεβίωσε το 1392, ακόμη άτεκνος, και ο τίτλος πέρασε στον τρίτο γιο Γουλιέλμο, που έγινε ο 4ος κόμης.  Ωστόσο αυτός ήταν ακόμη ανήλικος, υπό την κηδεμονία του Θωμά δούκα του Γκλόστερ,  πεθερού του αποβιώσαντος αδελφού του, έτσι τα κτήματα του Στάφορντ διαχειρίζονταν από μία «ομάδα ανώτερων αξιωματούχων και δικηγόρων».  Ο Γουλιέλμος ήταν ακόμη ανήλικος, όταν απεβίωσε στις 6 Απριλίου 1395 στο Πλέσεϋ του Έσσεξ  από φυσικά αίτια.  Τάφηκε στο Τόνμπριτζ του Κεντ. Καθώς απεβίωσε επίσης άτεκνος, η κομητεία τού Στάφορντ πέρασε στον επόμενο αδελφό, τέταρτο γιο του Θωμά, τον Εδμόνδο, ο οποίος έγινε ο 5ος κόμης. 

## Πρόγονοι

## Αναφορές

## Εξωτερικοί σύνδεσμοι
* Inquisition Post Mortem, 1395.

Κατηγορία:Οικογένεια Στάφορντ
Θωμάς Στάφορντ, 3ος κόμης του Στάφορντ

Ο **Θωμάς Στάφορντ, 3ος κόμης του Στάφορντ**, αγγλ.: *Thomas Stafford, 3rd Earl of Stafford* (π. 1368 – 4 Ιουλίου 1392) ήταν ο 2ος γιος —αλλά ο μεγαλύτερος επιζών κληρονόμος— του Ούγου Στάφορντ 2ου κόμη του Στάφορντ και της Φιλίππας ντε Μπωσάμπ, κόρης του Θωμά ντε Μπωσάμπ 11ου κόμη του Γουόρικ. 

Ο μεγαλύτερος αδελφός του, κληρονόμος του πατέρα του, σερ Ραλφ Στάφορντ, δολοφονήθηκε από τον , τον Ιωάννη Χόλλαντ κόμη του Χάντινγκτον (ετεροθαλή αδελφό του Ριχάρδου Β΄), ενώ εκστράτευαν στη Σκωτία τον Ιούλιο του 1385.  Ως αποτέλεσμα, ο Θωμάς έγινε κληρονόμος της κομητείας του Στάφορντ, και το 1390 χρίστηκε ιππότης. Απέκτησε τα κτήματά του το 1391, και απέτισε φόρο υποτέλειας στον βασιλιά γι' αυτά στις 20 Οκτωβρίου του ίδιου έτους.  Πέρασε τη σύντομη σταδιοδρομία του εκστρατεύοντας στη Γαλλία, δίπλα στον δούκα του Γκλόστερ. 

Ο Θωμάς Στάφορντ νυμφεύτηκε την Άννα του Γκλόστερ, κόρη του Θωμά του Γούντστοκ δούκα του Γκλόστερ γύρω στο 1390. Απεβίωσε στις 4 Ιουλίου 1392 στο Γουέστμινστερ, και τάφηκε στο Στόουν, με τον πατέρα του. Η χήρα του Άννα, με την οποία δεν είχε αποκτήσει παιδιά, παντρεύτηκε τον νεότερο αδελφό του Εδμόνδο Στάφορντ 5ο κόμη του Στάφορντ. 

## Πρόγονοι

## Αναφορές

## Εξωτερικοί σύνδεσμοι
* Ιερά Εξέταση Μετά Νεκροψία

Κατηγορία:Οικογένεια Στάφορντ
Ραλφ Στάφορντ (απεβ. 1385)

Ο σερ **Ραλφ Στάφορντ**, αγγλ.: *Ralph Stafford* (π. 1367 – Ιούλιος 1385)  ήταν ιππότης του βασιλικού οίκου του Ριχάρδου Β' της Αγγλίας. Δολοφονήθηκε το 1385 από τον ετεροθαλή αδελφό του βασιλιά, Ιωάννη Χόλλαντ. Ένας σύγχρονος ιστορικός έχει υποστηρίξει ότι ο Ραλφ ήταν ο στενότερος φίλος, που είχε ο νεαρός βασιλιάς Ριχάρδος Β' στην αυλή. Ήταν στην ίδια ηλικία, και ο Ραλφ φαίνεται να ήταν «ένας λαμπρός και πολλά υποσχόμενος» αυλικός. ▶

## Βιογραφία
Ο Ραλφ ήταν ο μεγαλύτερος γιος και κληρονόμος του Ούγου Στάφορντ 2ου κόμη του Στάφορντ, και της Φιλίππας ντε Μπωσάμπ, κόρης του Θωμά ντε Μπωσάμπ 11ου κόμη του Γουόρικ.  Ως νέος μεγάλωσε στο σπίτι της βασίλισσας Άννας της Βοημίας, συζύγου του Ριχάρδου Β΄.  Ως ένας από τους ιππότες του βασιλικού οίκου, συνόδευσε τον βασιλικό στρατό στην εισβολή στη Σκωτία το 1385. Τον Ιούλιο δολοφονήθηκε μεταξύ Υόρκης και Μπίσοπστορπ από τον ετεροθαλή αδελφό του Ριχάρδου Β', Ιωάννη Χόλλαντ.  Είναι πιθανό ο Χόλλαντ να ενεργούσε ως εκδίκηση για το τέλος ενός από τους βοηθούς του, ο οποίος, όπως έχει υποστηριχθεί, είχε σκοτωθεί από έναν τοξότη της συνοδείας του Ραλφ.  Είναι ακόμη πιθανό να είχε λάβει χώρα μία συμπλοκή και να προκάλεσε το τέλος δύο από τα πιο «άκρατα» μέλη της συνοδείας του κόμη.  Ο Χόλλαντ μπορεί να σκότωσε τον Ραλφ σε περίπτωση λανθασμένης ταυτοποίησης, ενώ προσπαθούσε να βρει τον τοξότη, χωρίς να συνειδητοποιήσει ποιος ήταν ο Ραλφ·  αν και θα μπορούσε επίσης να συνέβη μετά από ανταλλαγή προσβολών.  Αυτή η υπόθεση, έγραψε η ιστορικός Κάρολ Ρόκλιφ, «απείλησε να διαταράξει ολόκληρη την εκστρατεία», και προκάλεσε πολλά σχόλια από πολιτικούς παρατηρητές της εποχής. 

Ο Ραλφ Στάφορντ δεν είχε νυμφευτεί και απεβίωσε άτεκνος, επομένως η κομητεία πέρασε στον νεότερο αδελφό του, Θωμά.  Ο πατέρας του Ραλφ, «πικραμένος» από την αποτυχία του βασιλιά να επιβάλει δικαιοσύνη στον δολοφόνο, ξεκίνησε την ίδια χρονιά για προσκύνημα στην Ιερουσαλήμ, και απεβίωσε στο ταξίδι της επιστροφής το 1386.  Ο Ραλφ Στάφορντ τάφηκε στη Μονή του Κινγκς Λάνγκλεϋ, στο Χέρτφορντσιρ.  Λέγεται ότι ο βασιλιάς έχασε έναν από τους πιο σημαντικούς συναδέλφους, που είχε ποτέ. Ο Ραλφ Στάφορντ ήταν «όχι μόνο ένας στενός φίλος... [αλλά και] ένας πιθανός σύμμαχος και μεγιστάνας της αυλής». 

## Πρόγονοι

## Αναφορές

Κατηγορία:Οικογένεια Στάφορντ
Διοργανώσεις Ε.Π.Σ. Θεσσαλίας 1947–48

Η **περίοδος 1947–48** είναι η 11η στην οποία η Ένωση Ποδοσφαιρικών Σωματείων Θεσσαλίας που είναι η διοργανώτρια αρχή, διεξάγει ποδοσφαιρικές διοργανώσεις. 

## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία

### Α΄ Κατηγορία

### Αποτελέσματα

### Β΄ Κατηγορία
Πρωταθλητής ανακηρύχθηκε ο **[[Α.Ο. Λαρισαϊκός|Λαρισαϊκός]]**.

## Πηγές
* Εφημερίδες: "Ελευθερία", "Θεσσαλικά Νέα"

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 1947-1948
Future Lover Τραγούδι

Το "Future Lover" είναι ένα τραγούδι της Αρμένιας τραγουδίστριας Brunette, το οποίο κυκλοφόρησε στις 15 Μαρτίου 2023. Το τραγούδι εκπροσώπησε την Αρμενία στον Διαγωνισμό Τραγουδιού της Eurovision 2023, αφού η Brunette επιλέχθηκε εσωτερικά από την Δημόσια Τηλεοπτική Εταιρεία της Αρμενίας (AMPTV), τον αρμενικό εθνικό ραδιοτηλεοπτικό φορέα για τον Διαγωνισμό Τραγουδιού της Eurovision.

## Διαγωνισμός Τραγουδιού της Eurovision

### Εσωτερική επιλογή
Η αρμενική συμμετοχή για τον Διαγωνισμό Τραγουδιού της Eurovision 2023 επιλέχθηκε εσωτερικά από το AMPTV. Στις 25 Ιανουαρίου 2023, τα αρμενικά μέσα ενημέρωσης ανέφεραν ότι η τραγουδίστρια Brunette είχε επιλεγεί για να εκπροσωπήσει τη χώρα με ένα τραγούδι σε στυλ R&B, αν και το AMPTV δεν σχολίασε. Την 1η Φεβρουαρίου 2023, το AMPTV επιβεβαίωσε επίσημα ότι η Brunette θα εκπροσωπούσε την Αρμενία στον Διαγωνισμό Τραγουδιού της Eurovision 2023. Η τραγουδίστρια δήλωσε: «Είμαι στην ευχάριστη θέση να μοιραστώ τα νέα μαζί σας. Απλώς δημιουργώ μουσική και αυτή τη φορά θα τη μοιραστώ με το ευρωπαϊκό κοινό!». Το τραγούδι της για την Eurovision "Future Lover" κυκλοφόρησε στο κανάλι YouTube της Eurovision στις 15 Μαρτίου 2023. Κυκλοφόρησε σε μεγάλες πλατφόρμες streaming πέντε ημέρες αργότερα.

### Στη Eurovision
Σύμφωνα με τους κανόνες της Eurovision, όλα τα έθνη, με εξαίρεση τη χώρα υποδοχής και τους "Μεγάλους Πέντε" (Γαλλία, Γερμανία, Ιταλία, Ισπανία και Ηνωμένο Βασίλειο), πρέπει να προκριθούν από έναν από τους δύο ημιτελικούς για να διαγωνιστούν στον τελικό. Οι 10 πρώτες χώρες από κάθε ημιτελικό προκρίνονται στον τελικό. Η Ευρωπαϊκή Ένωση Ραδιοτηλεόρασης (EBU) χώρισε τις διαγωνιζόμενες χώρες σε έξι διαφορετικά γκρουπ με βάση τα πρότυπα ψηφοφορίας από προηγούμενους διαγωνισμούς, με τις χώρες με ευνοϊκό ιστορικό ψηφοφορίας να τοποθετούνται στο ίδιο γκρουπ. Στις 31 Ιανουαρίου 2023, πραγματοποιήθηκε κλήρωση κατανομής, η οποία τοποθέτησε κάθε χώρα σε έναν από τους δύο ημιτελικούς και καθόρισε σε ποιο μισό του σόου θα εμφανιζόταν. Η Αρμενία τοποθετήθηκε στον δεύτερο ημιτελικό, που θα διεξαχθεί στις 11 Μαΐου 2023, και έχει προγραμματιστεί να εμφανιστεί στη δεύτερη θέση.
Κατηγορία:Τραγούδια του 2023
Κατηγορία:Singles του 2023
Σύνδρομο αιφνίδιου βρεφικού θανάτου

Το **σύνδρομο αιφνίδιου βρεφικού θανάτου** (ΣΑΒΘ), γνωστό και ως **θάνατος της κούνιας**, είναι ο ξαφνικός ανεξήγητος θάνατος ενός παιδιού ηλικίας κάτω του ενός έτους. Η διάγνωση προϋποθέτει ότι ο θάνατος παραμένει ανεξήγητος ακόμη και μετά από ενδελεχή νεκροψία και λεπτομερή έρευνα του τόπου του θανάτου. Το ΣΑΒΘ συμβαίνει συνήθως κατά τη διάρκεια του ύπνου. Κατά κανόνα ο θάνατος συμβαίνει μεταξύ των ωρών 00:00 και 09:00. Συνήθως δεν υπάρχει θόρυβος ή ενδείξεις πάλης.

Η ακριβής αιτία του ΣΑΒΘ είναι άγνωστη. Έχει διατυπωθεί η άποψη ότι η εμφάνιση του συνδρόμου προϋποθέτει τον συνδυασμό συγκεκριμένης υποκείμενης ευαισθησίας, ορισμένης αναπτυξιακής φάσης και περιβαλλοντικού στρεσογόνου ερεθίσματος. Αυτά τα περιβαλλοντικά στρεσογόνα ερεθίσματα μπορεί να περιλαμβάνουν τον ύπνο μπρούμυτα ή στο πλάι, την υπερβολική αύξηση της θερμοκρασίας και την έκθεση σε καπνό. Η ακούσια ασφυξία λόγω ύπνου στο ίδιο κρεβάτι (γνωστή και ως συγκοίμηση) ή τα μαλακά αντικείμενα μπορεί επίσης να παίξουν ρόλο. Ένας άλλος παράγοντας κινδύνου είναι η γέννηση πριν από την 39η εβδομάδα της κύησης. Το ΣΑΒΘ αντιπροσωπεύει περίπου το 80% των αιφνίδιων και απροσδόκητων βρεφικών θανάτων. Το υπόλοιπο 20% των περιπτώσεων προκαλείται συχνά από λοιμώξεις, γενετικές διαταραχές και καρδιακά προβλήματα. Ενώ η παιδική κακοποίηση με τη μορφή εκκούσιας ασφυξίας μπορεί να διαγνωστεί εσφαλμένα ως ΣΑΒΘ, θεωρείται ότι είναι κάτι που αντιπροσωπεύει λιγότερο από το 5% των περιπτώσεων.

Η πιο αποτελεσματική μέθοδος για τη μείωση του κινδύνου του ΣΑΒΘ είναι η ύπτια θέση ύπνου του παιδιού που είναι μικρότερο του ενός έτους. Άλλα μέτρα περιλαμβάνουν την κατάκλιση σε σκληρό στρώμα, χωριστά  από τους φροντιστές και χωρίς χαλαρά κλινοσκεπάσματα, ένα σχετικά δροσερό περιβάλλον ύπνου, τη χρήση πιπίλας και την αποφυγή έκθεσης σε καπνό. Ο θηλασμός και ο εμβολιασμός μπορεί επίσης να δράσουν προληπτικά. Μέτρα που δεν έχουν αποδειχθεί χρήσιμα περιλαμβάνουν συστήματα τοποθέτησης και ενδοεπικοινωνίας βρεφών. Όσον αφορά τη χρήση ανεμιστήρων, δεν υπάρχουν επαρκή στοιχεία. Η υποστήριξη πένθους για τις οικογένειες που επηρεάζονται από το ΣΑΒΘ είναι σημαντική, καθώς ο θάνατος του βρέφους είναι ξαφνικός, χωρίς μάρτυρες, και συχνά εμπλέκεται αστυνομική έρευνα.

Τα ποσοστά των ΣΑΒΘ παρουσιάζουν σχεδόν δεκαπλάσια διακύμανση στις αναπτυγμένες χώρες, από μία περίπτωση ανά χίλιες έως μία ανά δέκα χιλιάδες γεννήσεις. Σε παγκόσμιο επίπεδο, το ΣΑΒΘ οδήγησε το 2015 σε περίπου 19.200 θανάτους, λιγότερους από τους 22.000 θανάτους το 1990. Το 2011 το ΣΑΒΘ ήταν η τρίτη κύρια αιτία θανάτου σε παιδιά κάτω του ενός έτους στις Ηνωμένες Πολιτείες. Είναι η πιο συχνή αιτία θανάτου σε βρέφη από ενός μήνα ως και ενός έτους. Περίπου το 90% των περιπτώσεων συμβαίνει πριν από την ηλικία των έξι μηνών, με τη συχνότερη ηλικία να βρίσκεται μεταξύ των δύο και των τεσσάρων μηνών. Είναι πιο συχνό σε αγόρια από ό,τι σε κορίτσια. Τα ποσοστά έχουν μειωθεί έως και 80% σε περιοχές με "εκστρατείες ασφαλούς ύπνου".

## Αναφορές
Ραούλ Γ΄ ντε Τόσνυ

Ο **Ραούλ Γ΄ ντε Τόσνυ** (1079-1126), κύριος του Κονς-αν-Ους (κοινότητα στο διαμέρισμα Ερ στη βόρεια Γαλλία), ήταν Αγγλο-Νορμανδός ευγενής του Οίκου ντε Τόσνυ.

## Ο βίος του
Γεννημένος το 1079, ο Ραούλ Γ΄ ήταν γιος του Ραούλ Β΄ ντε Τόσνυ  και της Ισαβέλλας ντε Μονφόρ. 

Μετά το τέλος του Γουλιέλμου Β΄ της Αγγλίας, ο Ραούλ Γ΄ επέλεξε να υποστηρίξει τον Ερρίκο Α΄ "Μποκλέρκ" αντί του Ροβέρτου Κέρθοουζ, ο οποίος βρισκόταν σε σταυροφορία. Μετά το τέλος του πατέρα του το 1102, διέσχισε τη Μάγχη για να καταλάβει τις κτήσεις του πατέρα του στην Αγγλία, συσπειρώνοντας τον Ερρίκο, και επιτρέποντας έτσι στον εαυτό του να κάνει έναν καλό γάμο με την Αδελίζα, κόρη και κληρονόμο του Αγγλοσάξονα κόμη Γουόλδεοφ της Νορθουμβρίας.

Από το 1104 ο Ραούλ συνόδευσε τον Ερρίκο στην εκστρατεία του για την ανάάκτηση της Νορμανδίας. Μετά τη Μάχη του Τινσεμπραί (1106), η εκστρατεία οδήγησε στη φυλάκιση του δούκα Ροβέρτου Κέρθοουζ και στην αντικατάστασή του από τον Ερρίκο, επανενώνοντας έτσι την Αγγλία και τη Νορμανδία υπό έναν κύριο, όπως είχε γίνει την εποχή του Γουλιέλμου Α΄. Η υποστήριξη του Ραούλ Γ΄ προς τον Ερρίκο Α΄ επιβεβαιώθηκε κατά την εξέγερση των βαρόνων της ανατολικής Νορμανδίας εναντίον του Ερρίκου Α΄ το 1118-1119. Ο Ραούλ δεν συντάχθηκε με τους επαναστάτες. 

Καθ' όλη τη διάρκεια της εξέγερσης, αν πιστέψουμε τον Ορντέρικ Βιτάλις, φαίνεται να παρέμεινε ουδέτερος ή ευέλικτος στις απόψεις του. Ο αρχηγός της εξέγερσης (θείος του Ραούλ, Αμωρί Γ΄ του Μονφόρ) εξήγησε στον βασιλιά Λουδοβίκο ΣΤ΄ της Γαλλίας ότι έπρεπε να επιτεθεί στη Νορμανδία από τα νοτιοανατολικά, καθώς ο Ραούλ Γ΄ τους βοηθούσε. Ο Αμωρί τον διαβεβαίωσε ότι ο Ραούλ θα ενώσει τους υποτελείς του με τα στρατεύματα του Λουδοβίκου ΣΤ΄, και θα του ανοίξει τέσσερα κάστρα: το Κονς, το Ακινύ, το Πορτ και το Τόσνυ. 

Το φθινόπωρο του 1119 ο Λουδοβίκος ΣΤ΄ αποφάσισε να παρέμβει, αλλά τα γεγονότα που ακολούθησαν έδειξαν ότι ο Ραούλ Γ΄ δεν υποστήριζε τις δυνάμεις του Λουδοβίκου ΣΤ΄ όπως ήλπιζε ο Αμωρύ, και δεν ήταν σίγουρος υποστηρικτής της επανάστασης. ο Ραούλ Β΄ ντε Γκαέλ, ένας από τους υποστηρικτές του Ερρίκου Α΄, υποψιάστηκε ότι ο κύριος του Τόσνυ ήθελε να τον συλλάβει. Με τη συμβουλή του Ερρίκου Α΄, του παραχώρησε το Πον-Σαιν-Πιερ και το Βαλ ντε Πιτρ, για να τον κρατήσει πιστό 

Το 1123-1124 ο Αμωρύ ντε Μονφόρ ξεκίνησε μία ακόμη εξέγερση εναντίον του βασιλιά, κατά την οποία ο Ραούλ Γ΄ παρέμεινε πιστός.

## Οικογένεια
Ο Ραούλ νυμφεύτηκε την Αντελίζ (Αλίκη) της Νορθουμβρίας,  κόρη του Γουόλδεοφ, κόμη της Νορθουμβρίας, και της συζύγου του Ιουδήθ του Λανς.  Απέκτησαν:

* Ούγος .
* Μαργαρίτα Ισβέλλα, παντρεύτηκε τον Γουόλτερ ντε Κλίφορντ.
* Ρογήρος Γ΄ (1104-1162), νυμφεύτηκε την Ίντα ντε Αινώ .

## Αναφορές

## Βιβλιογραφία
* 
* 
* 
* Orderic Vitalis, *History of Normandy*, éd. Guizot, volume IV, book XII and XIII, 1826
* Lucien Musset, "Aux origines d'une classe dirigeante : les Tosny, grands barons normands du Xe au XIIe siècle", *Sonderdruck aus Francia Forschungen zur westeuropäischen Geschichte*, Munich, 1978, p.&nbsp;45-80
* Remfry. P.M., Clifford Castle, 1066 to 1299 ()

Κατηγορία:Αγγλονορμανδοί
Κατηγορία:Οικογένεια Τόσνυ